സഭയില് കൊമ്ബുകോര്ക്കല് മുമ്ബും വിധിയില് രാഷ്ട്രീയമാനമില്ല തിരുവനന്തപുരം രണ്ടു ലക്ഷം രൂപയുടെ പൊതുമുതല് നശിപ്പിച്ചെന്നതാണ് 2015 മാര്ച്ച് 13ന് നിയമസഭയില് നടന്ന പ്രതിഷേധവുമായി ബന്ധപ്പെട്ട കേസിന് ആധാരം. ക്രിമിനല് കേസുകളില് നിയമസഭാംഗങ്ങള്ക്ക് പ്രത്യേക പരിഗണന നല്കാനാകില്ലെന്നു പറഞ്ഞാണ് കേസ് പിന്വലിക്കണമെന്ന ആവശ്യം സുപ്രീംകോടതി തള്ളിയത്. കുറ്റാരോപിതര് വിചാരണ നേരിടണമെന്ന് പറഞ്ഞപ്പോള് മന്ത്രി വി ശിവന്കുട്ടിയടക്കം ആര്ക്കെതിരെയും വ്യക്തി പരാമര്ശമില്ല. രാഷ്ട്രീയ മാനമുള്ള നിലപാട് കോടതിയില്നിന്നും ഉണ്ടായില്ലെന്നതും ശ്രദ്ധേയം. ഇപ്പോഴത്തെ കേസ് ക്രിമിനല് കേസ് എടുക്കുന്നതില് കലാശിച്ചത് യുഡിഎഫിന്റെ രാഷ്ട്രീയ തീരുമാനമാണ്. 198791 സര്ക്കാരിന്റെ കാലത്ത് മന്ത്രിയായിരുന്ന ടി കെ രാമകൃഷ്ണന്റെ കോളറിന് എം വി രാഘവന് പിടിച്ചു. 1982ല് വക്കം പുരുഷോത്തമന് സ്പീക്കറായിരിക്കെ സസ്പെന്ഡ് ചെയ്ത എംഎല്എമാരെ തടയാന് മഫ്തി പൊലീസിനെ ഇറക്കി. എം വിജയകുമാര് സ്പീക്കറായിരിക്കെ കസേരയില്നിന്ന് പിടിച്ചുമാറ്റി കോണ്ഗ്രസ് എംഎല്എമാര് കയറിയിരുന്നു. ബജറ്റ് അവതരിപ്പിക്കാനുള്ള നീക്കവും ജമീല പ്രകാശത്തെ കെ ശിവദാസന് നായര് കൈയേറ്റം ചെയ്തതുമാണ് ഉമ്മന്ചാണ്ടി സര്ക്കാരിന്റെ ബാര്കോഴ അഴിമതിയടക്കമുള്ളവയിലെ പ്രതിപക്ഷ പ്രതിഷേധം സംഘര്ഷത്തിലേക്ക് എത്തിച്ചത്. കൈയേറ്റക്കേസ് നിലനില്ക്കുകയാണ്. സുപ്രീംകോടതി തീരുമാനം തിരിച്ചടിയെന്ന വ്യാഖ്യാനത്തിനും കഴമ്ബില്ല. നിയമസഭയുടെ പരിരക്ഷയും ക്രിമിനല് നടപടികളും തമ്മിലുള്ള കൊമ്ബുകോര്ക്കലിനാണ് വഴിതുറന്നിരിക്കുന്നത്. ചീഫ് ജുഡീഷ്യല് മജിസ്ട്രേട്ട് കോടതിയില് വിചാരണയെന്ന സ്വാഭാവിക നടപടിയാണ് ഇനി. അതിനെ മുന്വിധിയോടെയാണ് പ്രതിപക്ഷം സമീപിക്കുന്നത്.